AQSh Suriyaga desant kema jo‘natgani ma'lum qilindi

AQSh harbiy-dengiz kuchlari qo‘shinlarni mamlakatdan olib chiqishda himoya vositasi sifatida Suriyaga dengiz piyoda askarlari, vertolyotlar va boshqa aviatexnika bo‘lgan desant kema jo‘natdi. Bu haqda The Wall Street Journal Pentagondagi manbalarga tayangan holda xabar bermoqda.
Ta'kidlanishicha, gap Kearsarge kemasi haqida ketmoqda, uning bortida yuzlab dengiz piyoda askarlari bor. Ular Suriyani tark etayotgan amerikalik harbiylarga qo‘llab-quvvatlov taqdim etishi kerak.
Manbalar so‘ziga ko‘ra, AQSh prezidentining milliy xavfsizlik bo‘yicha maslahatchisi Jon Boltonning AQSh Turkiya amerikaliklar tomonidan qo‘llab-quvvatlanuvchi kurdlarni ta'qib qilishni to‘xtatmagunga qadar Suriyani tark etmasligi haqidagi bayonotiga qaramay, qo‘shinlarni olib chiqish to‘g‘risidagi buyruq kuchda qoladi.
Eslatib o‘tamiz, avvalroq OAV AQSh Suriyadan qo‘shinlarni olib chiqib ketishni boshlamagani haqida xabar tarqatgandi.